Ғуломризо Баҳор

Ғуломризо Баҳор Асадуллоҳзода () — навозанда, оҳангсоз, хонанда, ҳунарпеша ва коргардони филм. Ҳунарпешаи шоистаи ҶШС Тоҷикистон (1936)Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Д. , 2016. — 863 с..

 Зиндагинома 
Ғуломризо Баҳор 13 апрели 1903 дар Машҳади Эрон ба дунё омада, аввали солҳои бистуми қарни гузашта аз Эрон ба ИҶШС ва соли 1926 ба Тоҷикистон омадааст. Ӯ соли 1933 Институти давлатии кинематографияи шаҳри Маскавро хатм кардааст

 Филмҳо 
Дар банаворгирии аввалин филми бадеии беовози тоҷик — «Муҳоҷир» (1934, коргардон К. Ёрматов) ба сифати ҳунарпеша ва ёвари коргардон иштирок дошта, минбаъд асосан ба таҳияи филмҳои ҳуҷҷатӣ шуғл меварзад.

Фаъолияти Ғуломризо Баҳор дар синамо бо он хотирмон аст, ки дар филмҳои ҳуҷҷатии ӯ «Душанбе — Сталинобод» (1936), «Як рӯз дар колхоз» (1937), «Инженерони рӯҳи одамизод» (1937) бори аввал каломи тоҷикӣ ва оҳанги миллӣ садо доданд.

Бори аввал устодон Садриддин Айнӣ ва А.булқосим Лоҳутиро дар синамо ба навор бардоштааст.

 Театр 
Хид­маташ дар таъсису ташаккули театри касбии тоҷик калон мебошад, мусаннифи мусиқии аввалин спектаклҳои Театри давлатии академӣ-драмавии ба номи Лоҳутӣ буд, дар Омӯзишгоҳи мусиқии шаҳри Хуҷанд дарс дода, чун кор­гардони Театри ҳаваскорони «Тиранҷ» дар пойтахт кор кардааст.

 Сурудаҳо 
Ғуломризо Баҳор ҳамчун навозанда ва овозхон низ шуҳрат дошт, бештар аз ашъори Абулқосим Лоҳутӣ сурудҳо замзама кардааст. Сурудҳои машҳури «Гар намедонӣ бидон», «Ранҷида ёрам», «Ёри масчоҳӣ» маҳсули эҷоди ӯ мебошанд.

 Эзоҳ 

Гурӯҳ:Ҳунарпешагони хизматнишондодаи ҶШС Тоҷикистон